สวัสดีค่ะ หนูอายุ16ค่ะ หนูเริ่มกินยาคุมแบบ 21เม็ด ของไดแอนค่ะ เริ่มทานเมื่อวันที่24 กุมภาค่ะ ทานได้5 วัน เริ่มมีอาการคลื่นไส้ ตกดึก ก็อาเจียนออกมาค่ะ หนูเลยหยุดทานเข้าวันที่3แล้ว ยังเกิดอาการคลื่นไส้อยู่เลย แถมปวดหลังปวดเอวอีกค่ะ
สวัสดีครับ ยาคุมกำเนิดเป็นยาเม็ดของฮอร์โมนเพศหญิง การใช้ยาในช่วงแรกๆ อาจทำให้ผลข้างเคียงอาทิเช่น ปวดศีรษะ คลื่นไส้ อาเจียน หรือ ประจำเดือนมาเร็วกว่ากำหนดได้ครับ ขึ้นอยู่กับแต่ละบุคคลเบื้องต้น หากมีอาการดังกล่าว ก็ควรดื่มน้ำมากๆ รับประทานอาหารอ่อนๆ และนอนพักผ่อน แต่ถ้าหยุดยามา 3 วันแล้ว ร่วมกับมีอาการปวดหลังหรือปวดเอวด้วย อาการคลื่นไส้ดังกล่าว อาจเกิดจากสาเหตุอื่น เช่น กระเพาะอาหารอักเสบ กรดไหลย้อน การติดเชื้อไวรัสในลำไส้ ภาวะอาหารเป็นพิษ เป็นต้นครับดังนั้น ถ้ายังมีอาการดังกล่าวอยู่ และ รับประทานได้น้อย ควรพบแพทย์เพื่อตรวจรักษาต่อไปครับ